একের পর এক রেকর্ড ভেঙে চলেছেন ভারতীয় ক্রিকেট তারকা বিরাট কোহলি। দলকে সফলভাবে নেতৃত্বও দিয়েছেন তিনি। এমনকি দলের হারের দিনেও তাঁর ব্যাট থেকে শতক দেখেছে ভক্তরা। তাই বিরাট কোহলিকে এবার প্রশংসায় ভাসিয়েছেন অস্ট্রেলিয়ান কিংবদন্তি স্টিভ ওয়াহ। তবে তাঁর মন্তব্যে একটু হলেও মনোক্ষুণ্ণ হতে পারেন কোহলি। কারণ, কোহলি সব ব্যাটিং রেকর্ড ভাঙতে পারলেও স্যার ডন ব্র্যাডম্যানের ৯৯.৯৯ গড় রানের রেকর্ড ভাঙতে পারবেন না বলে মন্তব্য করেছেন ওয়াহ।